Ndeshja mes KF Luzi 2008 dhe KF Shkumbini, ndeshje kjo e luajtur në Fier, u mbyll me rezultatin 1 – 0 në favor të skuadrës nga Peqini, e cila ngjit kështu në Kategorinë e Parë të Kampionatit Kombëtar të Futbollit.
Në këtë mënyrë, KF Luzi 2008 humbi edhe shansin e fundit që, sezonin e ardhshëm, të luante një kategori më lart.
Në ndeshjet e para kualifikuese, KF Shkumbini humbi ndaj KF Veleçiku, ndërsa KF Luzi 2008 kishte humbur ndeshjen ndaj KF Elbasani. Dy humbësit e takimeve të para u ndeshën mes tyre për biletën e fundit për në Kategorinë e Parë të Kampionatit Kombëtar të Futbollit.
Fati i buzëqeshi më tepër skuadrën nga Peqini, e cila shënoi që në minutën '33 me anë të kapitenit Klemend Xhyra. Rezultati mbeti i pandryshuar deri në minutën e fundit, pavarësisht se peqinasit humbën edhe një penallti.